text: Tricktyve sprøjtede ketchup på 91-årig mand
  18 november 2017 kl. 17.31
  En mand og en kvinde forsøgte lørdag at stjæle et hævekort fra en 91-årig mand fra Varde. De sprøjtede ketchup på manden, og i forvirringen greb de ud efter hævekortet.
  Det blev kun ved forsøget, da de to tricktyve forsøgte at snyde den 91-årige mand. En kvik pige greb ind og forhindrede tyveriet, oplyser Syd- og Sønderjyllands Politi.
  De 2 tricktyve fra Varde lavede samme nummer fredag eftermiddag i Esbjerg, hvor det lykkedes at få fat i et Dankort og hæve et større beløb, fortæller politiet.
  Tricktyvene beskrives som en mand på ca. 30 år. Han er omkring 185 cm høj almindelig bygning og med kort sort strikhår. Han bar en sort dynejakke.
  Kvinden beskrives som 25 år. Lille og spinkel med asiatiske træk. Hun havde langt sort hår, der var løsthængende med midterskilning. Hun var iført en sort jakke.
  De beskrives begge som østeuropæisk af udseende og de talte engelsk.
  Hvis nogen har oplysninger, kan politiet kontaktes på 1 1 4.
  Mand &amp; kvinde forsøgt tricktyveri på gaden mod 91-årig mand i Varde ved at sprøjte ketchup på hans tøj. Ville herefter &quot;hjælpe&quot; den ældre mand og samtidig stjæle hans hævekort. Forpurret af kvik kvinde, der boede på stedet og greb ind. #politidk
  
  